CELEX: E2016J0021
Language: et
Date: 2017-10-27 00:00:00
Title: Kohtu otsus, 27. oktoober 2017, kohtuasjas E-21/16 — Pascal Nobile vs. DAS Rechtsschutz-Versicherungs AG (direktiiv 87/344/EMÜ – Direktiivi 2009/138/EÜ artikli 201 lõike 1 punkt a – õigusabikulude kindlustus – õigus vabalt valida advokaati)

22.11.2018   
            
            
               ET
            
            
               Euroopa Liidu Teataja
            
            
               C 422/9
            
         
      KOHTU OTSUS,
      27. oktoober 2017,
      kohtuasjas E-21/16
      Pascal Nobile vs. DAS Rechtsschutz-Versicherungs AG
      
         (direktiiv 87/344/EMÜ – Direktiivi 2009/138/EÜ artikli 201 lõike 1 punkt a – õigusabikulude kindlustus – õigus vabalt valida advokaati)
      
      (2018/C 422/07)
      Kohtuasjas E-21/16, Pascal Nobile vs. DAS Rechtsschutz-Versicherungs AG on Liechtensteini Vürstiriigi apellatsioonikohus (Fürstliches Obergericht) esitanud kohtule EFTA riikide vahelise järelevalveameti ja kohtu asutamist käsitleva lepingu artikli 34 alusel TAOTLUSE, mis käsitleb Euroopa Parlamendi ja nõukogu 25. novembri 2009. aasta direktiivi 2009/138/EÜ (kindlustus- ja edasikindlustustegevuse alustamise ja jätkamise kohta (Solventsus II)) artikli 201 lõike 1 punkti a tõlgendamist. Kohus kooseisus esimees Carl Baudenbacher, ettekandev kohtunik Per Christiansen ja ad hoc kohtunik Benedikt Bogason tegi 27. oktoobril 2017 otsuse, mille resolutiivosa on järgmine:
      Direktiivi 2009/138/EÜ artikli 201 lõike 1 punkt a välistab õigusabikulude kindlustuslepingus selliste tingimuste sätestamise, millega kindlustusandja vabastatakse tema lepingulistest kohustustest, kui kindlustatud isik volitab ilma kindlustusandja nõusolekuta oma huve esindama juristi ajal, mil kindlustatud isikul oleks lepingu kohaselt õigus esitada nõue.